Etusivu Tietosuoja

Henkilötietojen käsittely

Sinulla on oikeus saada tietoa siitä, kuinka keräämme ja käsittelemme henkilötietojasi.

Henkilötietojen käsittely tarkoittaa esimerkiksi henkilötietojen keräämistä, säilyttämistä, käyttöä, siirtämistä ja luovuttamista. Siun sotessa noudatamme tietosuojalainsäädännön mukaisia tietosuojaperiaatteita.

Siun soten asiakkaana sinulla on oikeus

saada tietoa henkilötietojesi keräämisestä ja käsittelystä Siun soten palveluissa ja tietojärjestelmissä,

saada tieto mahdollisista tietojen luovutuksista sekä tietojen käsittely- ja säilytysajoista,

saada ohjausta ja neuvontaa henkilötietojesi käsittelyyn liittyvissä kysymyksissä.

Miten henkilötietoja käytetään ja käsitellään?

Keräämme ja käsittelemme henkilötietojasi vain ennalta suunniteltuja, määriteltyjä ja laillisia käyttötarkoituksia varten. Henkilötietoja käsitellään muun muassa hoidon ja palvelun järjestämiseksi, toiminnan johtamisen ja päätöksenteon sekä henkilöstö- ja taloushallinnon tarpeisiin.

Henkilötietojen käsittely perustuu pääsääntöisesti Siun sotelle rekisterinpitäjänä kuuluvien lakisääteisten velvoitteiden noudattamiseen, yleistä etua koskevan tehtävän suorittamiseen ja rekisterinpitäjän julkisen vallan käyttämiseen.

Asiakas- ja potilastietojen käsittely perustuu lainsäädäntöön ja tietojen käyttö on edellytys sosiaali- ja terveydenhuollon palvelujen järjestämiselle ja toteuttamiselle.

Suojaamme henkilötietosi siten, että niitä pääsevät käsittelemään vain sellaiset henkilöt, joilla on työtehtäviensä puolesta oikeus käsitellä tietojasi. Tietojasi käsitteleviä henkilöitä sitoo salassapito- ja vaitiolovelvollisuus.

Valvomme asiakas- ja potilastietojen sekä muiden henkilötietojen käsittelyä sekä tietosuoja- ja tietoturvaohjeiden noudattamista säännöllisesti. Käsittelemme havaitut poikkeamat ja tietoturvaloukkaukset asianmukaisesti ja teemme niistä tarvittaessa lakisääteiset ilmoitukset viranomaisille ja rekisteröidyille.

Miten saan tietoja henkilötietojeni käsittelystä?

Jokainen työntekijä ja viranhaltija on velvollinen ohjaamaan ja neuvomaan asiakkaitamme. Ohjausta ja neuvontaa saat myös Siun soten tietosuojavastaavilta.

Tietosuojaselosteissa kerrotaan tietojen käsittelystä eri tietojärjestelmissämme ja toiminnoissamme.

Tietosuojaselosteet

Miten ilmoitan henkilötietojen tietoturvaloukkauksesta?

Henkilötietojen tietoturvaloukkauksella tarkoitetaan tapahtumaa, jonka seurauksena henkilötietoja tuhoutuu, häviää, muuttuu tai niitä luovutetaan luvattomasti sivulliselle tai niihin pääsee käsiksi taho, jolla ei ole käsittelyoikeutta.

Jos havaitset henkilötietojen tietoturvaloukkauksen, ilmoita siitä meille Miunpalvelut.fi-verkkopalvelussa. Ilmoituksen tekeminen edellyttää vahvaa tunnistautumista, esimerkiksi verkkopankkitunnukset tai mobiilivarmenne. Voit myös olla puhelimitse yhteydessä Siun soten tietosuojavastaaviin, jos verkkopalvelun käyttö on sinulle mahdotonta.

Tee ilmoitus tietosuojaloukkauksesta (miunpalvelut.fi)

Tietosuojan yhteystiedot

Puhelinpalvelu
Soittoaika ma–ke klo 9–12

p. 013 330 1199

Sähköposti
tietosuoja@siunsote.fi
Jos viestisi sisältää henkilötietoja, lähetä viestisi suojatulla sähköpostilla. Suojatun sähköpostin lähettäminen vaatii tunnistautumisen pankkitunnuksilla, mobiilivarmenteella tai varmennekortilla.

Lähetä suojattua sähköpostia tietosuojavastaaville

Artikkeli Henkilötietojen käsittely julkaistiin ensimmäisen kerran Siun sote.